section_heading: Galaktika Trokut (M33) i izolirani članovi
paragraph_text: U blizini M31, u zviježđu Trokut (Triangulum) se nalazi i galaktika Messier 33, treća po veličini u skupini. Udaljena je 2.73 milijuna svjetlosnih godina, te promjera 60.000 gs, čime je najmanja je spiralna galaktika u Mjesnoj skupini, te jedina neprečkasta spiralna galaktika. U ovoj se galaktiki brzo stvaraju zvijezde, višestruko brže nego u Mliječnog Puta te 10 puta brže negoli u galaktici M31. Tu se zbog toga nalazi mnogo zvjezdanih asocijacija (H II regija), a daleko najveća je NGC 604, koja je jedna od najvećih u Mjesnoj skupini.